เรื่องร้องเรียน (ทางเท้า,สายไฟ,ต้นไม้) วันที่ 2022-06-25 09:07:01 — แขวงราษฎร์บูรณะ เขตราษฎร์บูรณะ กรุงเทพมหานคร
เมื่อวานภารกิจของเรา 2 สาวใหญ่
"กู้ทางเท้าคืน" ทำตัวเป็น Active Citizen
ตั้งแต่ต้นปี ก่อนจะได้ ผู้ว่า กทม.คนใหม่ 
นำโดยคุณเกียวโกะ ผู้เดือดร้อนในสิ่งสาธารณะทุกเรื่องที่ไม่ถูกไม่ควร ที่พบเห็นผ่านตา ไม่เคยนิ่งดูดาย กัดไม่ปล่อย อย่างจมเขี้ยว จนกว่าปัญหาจะถูกแก้ไข คลี่คลาย

การทางพิเศษ เข้ามาเวนคืนที่ ในซอยราฎร์บูรณะ 32/2 ถอยร่นบ้านช่องเข้าไปข้างใน ทุบทำลายทางเท้า ตัดต้นไม้ใหญ่ นิเวศน์ที่เคยร่มรื่น มีชีวิตชีวาดับหายไป แทนที่ด้วยการก่อสร้างที่มักง่าย ไม่คิดให้รอบด้าน ขาดจิตสำนึกสาธารณะ ฝุ่นฟุ้ง ก้อนดิน ความร้อนแล้ง เรียกร้องอะไรไป แก้ไข ทำอะไรให้ ก็ทำอย่างขอไปที 

ตั้งแต่อ้างว่า พื้นที่เป็นของการทางพิเศษ ทางเดินฟุตบาท ต้นไม้ เป็นเรื่องที่ทางเขตเข้ามาปลูกเองสร้างเอง จะทำลาย ตัดทิ้ง จึงเป็นเรื่องถูกต้อง ชอบธรรม ไม่ต้องสนใจว่าทางเดินนั้น ผู้คนในชุมชนใช้เดินมานับสิบปี
ทุบทิ้งมันดื้อๆ  ชาวบ้านที่เคยใช้สัญจรเป็นวิถีชีวิตประจำวัน จะเป็นอยู่ จะเข้าออกอย่างไร ก็ไปหาทางปรับตัวกันเอาเอง ไม่ใช่เรื่องที่ต้องรับผิดชอบ

เราชินกับการต้องอดทน รับสภาพ ปรับตัว รัฐว่าไง เราต้องว่างั้น ลืมสิทธิพื้นฐานของความเป็นมนุษย์ ต้นทุนชีวิตที่ต้องเสียไป อากาศดีๆ ต้นไม้ดีๆ ที่ผลิตอากาศ กันฝุ่น ต้องแทนที่ด้วยการ ปิดหน้าต่าง เปิดแอร์ทั้งวัน ต้องเพิ่มเครื่องกรองฝุ่น ค่าล้างแอร์ ล้างรถ ที่ต้องจ่ายมากขึ้น ค่าเสียสุขภาพ ที่เราเรียกร้องจากใครไม่ได้

ไม่มีทางด่วนเราอยู่ได้ แต่ไม่มีทางเท้า ไม่มีอากาศดีๆ ไม่มีต้นไม้ เราอยู่ไม่ได้

ต่อเมื่อเรียกร้องไปหนักๆ เข้า เขามาทำทางเท้าชั่วคราวให้ แต่ไม่กี่วันมันก็พังเหมือนเดิม ด้วยการก่อสร้าง รถใหญ่ทำงาน ทิ้งสิ่งกีดขวางไว้เกะกะ ก้อนปูน สายไฟ หลุมบ่อ
ตลอดเส้นทางเดินทั้ง 2 ฝั่ง

สำนักงานเขตราษฎร์บูรณะไม่มีอำนาจพอในการจัดการเช่นเดียวกับ การทางพิเศษแห่งประเทศไทย ที่ทำได้แค่ "กำชับ" ไปแบบลอย ๆ กับ บ.อิตาเลี่ยนไทย ผู้รับเหมา 
คงต้องรอ ชัชชาติ สิทธิพันธุ์ คนนี้คนเดียวที่จะเสกทางเดินที่ปลอดภัยให้ได้

ขอบคุณคุณเกียวโกะ ผู้ทำแล้วทุกสิ่ง
คุยกับเจ้าหน้าที่การทางพิเศษทุกวัน 
คุยกับเขต คุยกับสำนักงานโยธา
ส่งเรื่องไปเพจฟุตบาท,traffy fondue
จนเมื่อวาน เรียกทุกฝ่ายมาดูหน้างานอีกครั้ง หวังว่าจะเกิดการเปลี่ยนแปลง ทั้งหน้างานและในจิตสำนึกบ้าง